**Hendli Pejdž Hempden** (engl. ) je bio britanski dvomotorni bombarder iz perioda Drugog svjetskog rata. Proizvodila ga je fabrika Hendli Pejdž (Handley Page Aircraft Company) od 1938. do 1942.

Razvoj
------

Na papiru je Hempden, zadnji od novih jednokrilnih bombardera RAF-a koji je ušao u službu, bio izuzetan avion. Dizajneri su ga smatrali tako brzim i pokretljivim da su ga prozvali lovačkim-bombarderom i ugradili i jedan fiksni mitraljez sa pucanjem naprijed. Smatrali su da 3 dodatna mitraljeza na fleksibilnim podlogama pružaju potpunu zaštitu od napada sa svake strane, bez težine vezane sa kupolama. U nosivosti bombi i doletu Hempden je bio skoro isti sa većim avionima Vajtli i Velington, ali znatno brži od njih. Hempden je bio brz skoro kao laki bombarder Bristol Blenhajm, ali je nosio četverostruk teret bombi dvostruko daleko. Zahvaljujući svom krilu sa flapsovima mogao je da se spusti sa brzinom od samo 118 km/h.

Dizajniran kao odgovor na specifikaciju B.9/32 prototip je bio uglast, ali sljedeći avion je bio boljeg oblika i narudžbe su date za veći broj aviona. Prvi let prototipa je izveden 21. juna 1936. godine, a avion je ušao u serijsku proizvodnju 1938. Proizvedeno je ukupno 1,430 aviona.

U borbi
-------

Osam eskadrila naoružanih Hemdenima je bilo operativno po izbijanju Drugog svjetskog rata. Napadi su počeli na njemačke brodove i pomorske instalacije (napad na Njemačku je bio zabranjen). Po susretima s njemačkim lovcima u kojima su gubici bili vrlo teški, moglo se zaključiti da je potrebna mnogo veća vatrena moć za odbranu. Hempdeni su prizemljeni, opremljeni boljom oklopom i vatrenom moći, i korišteni otada samo noću.

Uprkos uskom trupu i skoroj nemogućnosti prelaska između borbenih pozicija, Hempdeni su uspješno korišteni za bombardovanje njemačkih priprema za napad na Veliku Britaniju 1940. (njem. operacija Morski Lav), polaganje morskih mina, bombardovanje Njemačke i finalno kao torpedni bombarderi iznad Sjevernog mora i sjeverne Rusije.

Karakteristike
--------------

Projekcije aviona.
Vrsta aviona: bombarder, kasnije torpedni bombarder i polagač mina

* Posada: 4
* Prvi let prototipa: 21. jun 1936.
* Uveden u upotrebu: 1938.
* Kraj upotrebe: 1945.
* Proizvođač: Hendli Pejdž (Handley Page Aircraft Company)

Dimenzije

* Dužina: 16.33 m
* Raspon krila: 21.08 m
* Visina: 4.37 m
* Površina krila: m²
* Aeroprofil krila:

Mase

* Prazan: 5344 kg
* Opterećen: 8508 kg
* Najveća poletna masa: kg

Pogonska grupa

* Motori: dva, Bristol Pegazus (Bristol Pegasus XVIII), 730 kW, 1000 KS svaki
* Odnos snaga/težina: 0.172 kW/kg

Letne osobine
-------------

* Najveća brzina: 410 km/h
* Krstareća brzina: km/h
* Radijus dejstva: 1762 km
* Najveći dolet: km
* Operativni vrhunac leta: 5790 m
* Brzina penjanja: 5 m/s

Naoružanje
----------

* Streljačko: 4 do 6 .303 in (7.7 mm) mitraljeza Vikers K
* Bombe: do 1814 kg bombi, kasnije i mina, ili torpedo

Povezano
--------

* Vikers Velington
* Armstrong Vajtvort Vajtli

Literatura
----------

* Fighting Aircraft of World War II, Salamander Books, ISBN 1-84065-092-3, pp. 392–395.

Spoljašnje veze
---------------

***Handley Page Hampden*** na Wikimedijinoj ostavi

* Avion Hendli Pejdž Hempden
* „Avion Hendli Pejdž Hempden". Arhivirano iz originala na datum 2007-09-27. Pristupljeno 2014-08-28.
* Avion Hendli Pejdž Hempden